  Майя Бывальцева Таяз арняе Удмуртиысь но Ижкарысь сюресъёс вылын йӧвалег но лымы пельтэмъёс луозы. Улосвыл Гидрометцентр вылэ чӧлскыса, со сярысь ивортэ элькунлэн шоркарезлэн пресс-службаез. Уйин 19-20 шуркынмонэ но 20-тӥ шуркынмонэ нуназе элькунысь но Ижкарысь сюресъёс вылын йӧвалег луоз шуыса возьмало. Интыысь аскивалтон ёзэсъёс карын улӥсьёсты кышкыттэмлыкъя куронъёсты чакланы куро Ижкарлэн пресс-службаез20-тӥ шуркынмонэ пильмаськылоз, уйин кӧня ке лымыялоз, нуназе кӧс луоз. Тӧл уйпалась секундскын 3-8 метре пельтоз. Уйин -3…-5, нуназе -2…-4 градус, сюресъёс вылын йӧвалег. Арня шорын, 21-тӥ шуркынмонэ, пилемо улоз, дырын-дырын ӧжыт лымыялоз, каллен пельскоз. Тӧл шундыпуксён палась секундскын 7-12 метре пельтоз. Уйин -4…-6, нуназе -1…-3 градус. Сюресъёс вылын лымы пельтэмъёс. 22-тӥ шуркынмонэ пилемо улоз, дырын-дырын кӧня ке лымыялоз, каллен пельскоз. Тӧл шундыпуксён палась секундскын 8-13 метре пельтоз. Уйин -7…-9, нуназе -3…-5 градус луоз. Сюресъёс вылын лымы пельтэмъёс. Удмуртарняе потон уе -7…-12, нуназе -5…-10 градус луоз шуыса чаклало.  Тегъёс: Ижкар Удмуртия куазь йвалег  